Валери Видас
Ухажван от абстракции, но верен на Конкретната…

chitanka.info

… и Истината беше господарка на моето сърце.

Из испанската рицарска поезия

Ухажван от абстракции, но верен на Конкретната,

Към „Долу!“ и „Осанна!“ еднакво безразличен,

за кучешката преданост изритван съответно,

лишил се от съюзници, във сблъсъка епичен

със злите великани аз претърпях фиаско.

Сега — пребит, настръхнал досущ във клетка скот —

със сол си ръся раните:

„Нали Самсон Караско

чрез Нея вкара в гроба колегата Кихот?“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.